Anna-Maria Fitzgerald

**Anna-Maria Fitzgerald** var en avalonsk sogneprestinne av Whiterock, og leder av St. Berenice-klosteret.

Hun var forgjengeren til fader Winter som leder av sognet i Whiterock.

## ***Biografi***

### **Temming**

* Natur
* Jord (framtvunget)
* Is (framtvunget)

Som medlem av prestestanden, var Anna-Maria pålagt å bruke kreftene sine til ritualer. Hun skulle dessuten framtvinge andre elementer for andre riutaler – en prossess som kunne være smertefull, og dessuten føre til dødsfall. Denne typen praktisering ble allikevel bare foretatt innenfor ancipismen, en reaksjon på Avalons statsreligion: fidelismen.

### **Tidlig liv**

Anna-Maria var datteren av en prest og prestinne, som begge lærte henne om fidelismen og hvordan den skulle dyrkes. Hun skulle bli prestinne i familiens kloster i utgangspunktet, men hun brøt med familien sin da hun følte et sterkere kall for ancipismen; mens den første religionsretningen sto for dyrking av Vokterne og elementene de voktet, sto den andre retningen for dyrkning av elementene selv, og dermed gudene.

### **Liv som prestinne**

Hun dro fra foreldrene sine i en alder av 21, og viet livet sitt til ordenen i St. Berenice. Hun hadde livet med familien bak seg, og tok derfor navnet Anna-Maria Fitzgerald da hun ble et fullverdig medlem av St. Berenice-klosteret. Hun satt med nok kunnskaper til å bli sendt til lokale adelsfamilier og fungere som læreren til barna, men hevet seg snart til høyere embeter hos ordenen. Hun gikk fra gartner til skriver på fire år, og var på denne måten vellinformert om natur og jord. Senere ble hun prestinne i et annet kloster, hvor hun samlet seg følgere raskt, alle kvinner. Klosteret skulle dyrke Gaia og Quirinius, men overlot arbeidet til klostersøstrene. Hun selv brukte fritiden sin på å fordype seg i dyrkningen av is, og viet seg dermed til Juno.

### **Sogneprestinne av Whiterock**

Da sognepresten av Whiterock lå for døden i St. Berenice-klosteret i 131, ble Anna-Maria foreslått av sognets prester, og avgjørelsen ble tatt av Geralds prost. Han godtok henne som den nye sogneprestinnen av Whiterock, og Anna-Maria ble dermed en fullverdig tilhenger av Juno. Hun mistet allikevel aldri kontakten med søstrene i St. Wembley-klosteret, og besøkte dem ofte for å holde prekener for menigheten.

Da Anna-Maria døde i Imperiets 165. år, utpekte hun Gloryonous Winter som sin etterfølger.

## ***Trivia***

1. *Anna* kommer fra navnet *Hannah*, som har sitt utspring i det hebraiske *חַנָּה (Channah)*, som betyr "ynde".
2. *Maria* er en opprinnelig latinsk og gresk form av det hebraiske kvinnenavnet *Miriam*. Betydningen av navnet er omstridt, men betyr muligens "elsket", "opprørsk", "bitter", "vakker" eller "perle".
3. *Fitzgerald* betyr "sønn av Gerald" på anglo-normannisk fransk. Det var bragt til Irland under kong Vilhelm I av England
4. *Kaitlyn* er en form av det irske *Caitlín*, som har sitt utspring i *Katherine*. Betydningen er usikker, men betyr muligens «begge to», «tortur», «langt unna», «hundre», «ren»
5. Det er usikkert om Anna-Maria er relatert til familien Romentus. Det er en mulighet for det, ettersom familien har sitt utspring fra Flynn, men det er også lite trolig – da alle medlemmene døde i Osmosis under Osmosis-konspirasjonen.
	* At Anna-Maria kan temme natur framfor vann fra fødselen av, styrker tanken om at hun *ikke* er relatert, men bærer samme navn.